
Заповед № 31/ 15.09.2025г.


П Р О Ц Е Д У Р А 

за отчитане и регистриране на отсъствията на децата, записани за задължително предучилищно образование към ДГ „Мир”-Мездра с разновъзрастова група с. Долна Кремена

На основание чл.  17 от   Правилника за прилагане на закона за семейните помощи за деца, чл.10, ал.1, 2 и 3 от Наредба № 5/03.06.2016г. за предучилищното образование, Наредба за изменение и допълнение на Наредба № 5/03.06.2016г. / в сила от 06.11.2020г., Наредба за изменение и допълнение на Наредба №5/03.06.2016г., в сила от 02.10.2020г. и Наредба за изменение допълнение на Наредба 5/2016г. в сила от 10.09.2021г.     


	 Процедурата за отчитане и регистриране на децата, записани за задължително предучилищно образование е актуализиран на основание чл.17 от Правилника за прилагане семейните помощи за деца

Чл.1. /1/. Децата, записани за задължително предучилищно образование,  в целодневна, полудневна и почасова организация в периода на учебно време, могат да отсъстват само по здравословни или по други уважителни причини, удостоверени с документ от компетентен орган, както и по семейни причини.
/2/Отсъствията на децата по ал. 1 по семейни причини е допустимо за не повече от 15 дни за съответната учебна година, но не повече от 10 последователни дни, с писмено уведомяване от родителите в срок, определен с Правилника за дейността на детската градина или училището.
/3/. Извън случаите по ал.2, отсъствие на децата, записани за задължително предучилищно образование е допустимо и за времето на ваканциите, определени в училищното образование за съответната година със заповед на министъра на образованието и науката.
/4/. При обявена извънредна епидемична обстановка, когато присъственият образователен процес в детската градина или училището не е преустановен, при наличие на регистрирана 14-дневна заболеваемост над 250 на 100 000 души от населението в съответната област децата, записани за задължително предучилищно образование, могат да отсъстват по желание на родителя след писмено уведомяване на директора.
Отсъствията на децата са допустими само за периода, за който в съответната област е регистрирано нивото на заболеваемостта по ал. 1.
Отсъствията по ал. 1 са отсъствия по уважителни причини
/5/. В периода на провеждане на педагогическо взаимодействие от разстояние в електронна среда на децата не се пишат неизвинени отсъствия.

Чл.2./1/. Уважителни причини са налице, ако за отсъствията са представени:
а/ медицинска бележка от личен лекар;
б/ документ от спортен клуб, в който детето членува;
в/ документ от ръководител на танцов състав, музикална или друг вид художествено-артистична формация/група, в която детето участва.
/2/. По уважителни причини могат да бъдат и отсъствия до 15/петнадесет/ дни по семейни причини но не повече от 10 последователни дни, за периода от 15 септември до 31 май с уведомление от родителя до директора на детската градина.
/3/. Уважителни са отсъствията на децата, извършени в периода 01.06.-14.09.и за тях не се изискват други документи.
/4/. При натрупани повече до 3/три/ отсъствия  за съответния месец, на родителя не се отпускат детските добавки за срок от 1/една/ година.
Чл.3.Отсъствие на дете, записано в задължително предучилищно образование по семейни причини /до 15 дни/ или други уважителни причини, се разрешава от директора на детската градина.
Чл. 4. Родителят/настойникът отправя писмено заявление / с Приложение № 1 или Приложение № 2/ до директора за заявяване на желание за отсъствие на детето по уважителни причини, като прилага съответния документ и входира заявлението в дневник за входяща кореспонденция.
Чл.5. Родителят изисква типови бланки- заявления/Приложение №1 и Приложение №2/ от учителите на групата, които преди предаването на родителя попълват справката за направените до този момент отсъствия на детето по семейни или дружи уважителни причини, както и броя на отсъствията по неуважителни причини до момента, като удостоверяват достоверността на подадената информация чрез подписа си.
Чл. 6.При вписано присъствие за деня на дете и отсъстващо при внезапна причина/заболяване, здравословно неразположение, семейни причини и др./, родителят изисква и попълва типова бланка- декларация/Приложение№ 3/от учителите на групата, като декларацията се входира в дневник за входяща кореспонденция на детската градина.
Чл.7. Учителите на групата проследяват и регистрират ежедневно отсъствията на децата в дневника.
Чл.8. При допуснати повече от 3/три/ дни неуважителни отсъствия в месеца, учителите се свързват с родителите за установяване местонахождението на детето, причините за отсъствието, напомнят им законовите и нормативните изисквания и последствията при неспазването им.
Чл.9./1/ Учителите на групата създават папка „Отсъствия“, в която съхраняват в едни джоб медицинските бележки за извинени отсъствия, а в друг джоб копия от резюлираните заявления и декларации до директора за отсъствие на децата по семейни и други уважителни причини, с приложени документи.
/2/. Педагогическите специалисти на групите за задължително предучилищно образование, да предоставят ежемесечно доклад, относно отсъствията на децата през предходния месец, както и справка за отсъствията по уважителни и неуважителни причини. Доклада и справката да бъдат предавани на директора до 03-то число на месеца.
Чл.10./1/. В същата папка, в 3-ти джоб се съхраняват принтираните месечни справки с данни в табличен вид с имената на децата за отсъствията им по уважителни и неуважителни причини и съответния им сбор по видове за месеца и за учебната година до момента.
/2/. Учителите съхраняват описаната в ал, 1 информация и в електронен вариант, която предават ежемесечно до 3-то число на месеца, следващ отсъствията на директора.
Чл.11.Данните за децата трябва да са попълнени по реда на утвърдените от директора списъци на групите от Списък-образец -2 за съответната учебна година.
Чл.12. Папка „Отсъствия“ е неразделна част от документацията на групата и се съхранява в срок от 5/пет/ години, заедно с дневника в архива на детската градина.
Чл.13. Учителите на групата предоставят данните на директора за вписване в НЕИСПУО до 3-то число на месеца, следващ отсъствията.
Чл.14. Директорът подписва с електронен подпис и изпраща до 4-то число към НЕИСПУО.
Чл.15. МОН изпраща информацията за отсъствията на децата към АСП по служебен път.
Чл.16. Данни за отсъствията на децата се подават за всички деца.
Чл.17.Отсъствията на децата  се отбелязват в дни/работни/.
Чл.18. Отсъствията се отчитат за всеки календарен месец/без натрупване/ и се подават в МОН от 1-во до 4-то число на следващия месец от директора на детската градина.
Чл.19.Учителите на групата са длъжни да изискват писмена информация за причините за отсъствията на всяко дете и да я съхраняват по описания в чл.8 и чл.9 начин.
Чл. 20. При непредвидени обстоятелства/внезапно заболяване на детето и др./, родителят попълва Декларация/Приложение № 3/за отсъствията на детето.
Чл.21. Медицинският специалист изготвя протокол за проведен медицински филтър при случай на внезапно заболяване на дете, като вписва причините за отсъствието на детето.
Чл.22.Всички родители и учители са длъжни да познават и спазват Процедурата за отчитане и регистриране на отсъствията на децата от групите за задължително предучилищно образование.
Чл.23. При извършване на повече от допустимите неуважителни отсъствия, учителят на групата информира веднага директора на детската градина.
Чл.24. На основание извършено нарушение, директорът не издава на родителя служебна бележка по чл.7 от Правилника за прилагане на закона за семейните помощи за деца.
Чл.25. Родителите, допуснали повече от допустимите по неуважителни причини отсъствия, няма да получават помощ за съответното дете, на основание чл.17, ал.11 от Правилник за прилагане на закона за семейните помощи за деца.
[bookmark: ch_347_al_1]Чл. 26. (1) Родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 до 150 лв.
[bookmark: ch_347_al_2](2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина или училище, или подлежащи на задължително училищно образование, записани в дневна, вечерна, дистанционна или комбинирана форма на обучение в училище, се наказват с глоба в размер от 50 до 150 лв.
[bookmark: ch_347_al_3](3) Родители, които не осигуряват присъствието на децата си в допълнителното обучение по чл. 124, ал. 2, се наказват с глоба в размер от 50 до 150 лв.
[bookmark: ch_347_al_4](4) При повторно извършване на нарушението по ал. 1, 2 и 3 глобата е в размер от 100 до 500 лв.
[bookmark: ch_347_al_5](5) Актовете за установяване на нарушенията по ал. 1, 2, 3 и 4 се съставят от длъжностни лица, определени от кмета на общината.
[bookmark: ch_347_al_6](6) Наказателните постановления се издават от кмета на общината или от овластено от него длъжностно лице.
[bookmark: ch_347_al_7](7) Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на детските градини, училищата и центровете за подкрепа за личностно развитие.


Процедура за регистриране отсъствията на децата в ДГ „Мир”, гр. Мездра е приет е на педагогически съвет с протокол № 1/ 15.09.2025г. и утвърдена със Заповед № 31/   15.09.2025г. на директора на ДГ „Мир”, гр. Мездра.

